CELEX: 32019R1140
Language: bg
Date: 2019-07-03 00:00:00
Title: Регламент за изпълнение (ЕС) 2019/1140 на Комисията от 3 юли 2019 година за установяване, в съответствие с Регламент (ЕС) № 1303/2013 на Европейския парламент и на Съвета, на образците за контролните доклади и за годишните одитни доклади за финансовите инструменти, използвани от ЕИБ и другите международни финансови институции, в които някоя от държавите членки е акционер

4.7.2019   
               
               
                  BG
               
               
                  Официален вестник на Европейския съюз
               
               
                  L 180/15
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/1140 НА КОМИСИЯТА
         от 3 юли 2019 година
         за установяване, в съответствие с Регламент (ЕС) № 1303/2013 на Европейския парламент и на Съвета, на образците за контролните доклади и за годишните одитни доклади за финансовите инструменти, използвани от ЕИБ и другите международни финансови институции, в които някоя от държавите членки е акционер
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (1), изменен с Регламент (ЕС, Евратом) 2018/1046 (2), и по-специално член 40, параграф 1, четвърта алинея от него,
         след консултации с Комитета за координация на европейските структурни и инвестиционни фондове,
         като има предвид, че:
         
                     (1)
                  
                  
                     В член 40, параграф 1, трета алинея от Регламент (ЕС) № 1303/2013, изменен с Регламент (ЕС, Евратом) 2018/1046, от ЕИБ и другите международни финансови институции, в които някоя от държавите членки е акционер, се изисква да представят на органите, определени в съответствие с член 124 от посочения регламент и член 65 от Регламент (ЕС) № 1305/2013 на Европейския парламент и на Съвета (3), контролен доклад за всяко заявление за плащане, а на Комисията и на определените органи – годишен одитен доклад, изготвен от външните им одитори.
                  
               
                     (2)
                  
                  
                     С оглед на последователността, качеството и навременното предаване на информацията, която ЕИБ или другите международни финансови институции, в които някоя от държавите членки е акционер, трябва да представят на определените органи и на Комисията, и по-специално с оглед на срока за представяне на доклада, посочен в член 127, параграф 5 от Регламент (ЕС) № 1303/2013 и в член 9, параграф 2 от Регламент (ЕС) № 1306/2013 на Европейския парламент и на Съвета (4), следва, както за контролния, така и за годишния одитен доклад, да бъде установен стандартен формат с единни изисквания за структурата, графика за представянето и съдържанието на информацията.
                  
               
                     (3)
                  
                  
                     Целесъобразно е ЕИБ или другите международни финансови институции, в които някоя от държавите членки е акционер, да предоставят на определените органи необходимите документи, за да им позволят да изпълняват задълженията си за проверки, контроли и одити.
                  
               
                     (4)
                  
                  
                     Определените органи трябва да могат действително да се възползват от новите разпоредби, които по силата на член 282 от Регламент (ЕС, Евратом) 2018/1046 се прилагат от 2 август 2018 г., поради което настоящият регламент следва да влезе в сила в деня след деня на публикуването му в Официален вестник на Европейския съюз,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Образец за контролния доклад
            Контролният доклад, посочен в член 40, параграф 1, трета алинея от Регламент (ЕС) № 1303/2013, се изготвя според образеца в приложение I към настоящия регламент.
         
         
            Член 2
            Образец за годишния одитен доклад
            Годишният одитен доклад, посочен в член 40, параграф 1, трета алинея от Регламент (ЕС) № 1303/2013, се изготвя според образеца в приложение II към настоящия регламент и се представя на определените органи и на Комисията до 31 декември след края на референтната счетоводна година.
         
         
            Член 3
            Необходима документация за проверките и одитите
            ЕИБ или другите международни финансови институции, в които някоя от държавите членки е акционер, предоставят на определените органи всички налични документи, които са необходими на тези органи, за да изпълняват задълженията си, посочени в член 125, параграф 5 и член 127 от Регламент (ЕС) № 1303/2013, и в член 9 и член 59, параграф 1 от Регламент (ЕС) № 1306/2013.
         
         
            Член 4
            Влизане в сила
            Настоящият регламент влиза в сила в деня след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 юли 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 347, 20.12.2013 г., стр. 320.
         
            (2)  Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ L 193, 30.7.2018 г., стр. 1).
         
            (3)  Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (ОВ L 347, 20.12.2013 г., стр. 487).
         
            (4)  Регламент (ЕС) № 1306/2013 на Европейския парламент и на Съвета от 17 декември 2013 година относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ L 347, 20.12.2013 г., стр. 549).
      
      
         
            ПРИЛОЖЕНИЕ I
            
               Образец за контролния доклад
            
            
                     
                        А.
                     
                     
                        Контролен доклад, свързан с искането за плащане към Комисията: [справочен номер] [планирана дата]
                     
                  
                     
                        Б.
                     
                     
                        Дата на искането на държавата членка за контролен доклад (най-малко два месеца преди планираната дата в точка А по-горе): [дата]
                     
                  
                     
                        В.
                     
                     
                        Референтен период:
                        
                                    1.
                                 
                                 
                                    Общ размер на плащанията към крайните получатели, а в случаите, предвидени в член 37, параграф 7 от Регламент (ЕС) № 1303/2013, и на плащанията в полза на крайните получатели, като вноската на европейските структурни и инвестиционни фондове (ЕСИФ) и националните публични и частни вноски се обособяват.
                                 
                              
                                    2.
                                 
                                 
                                    Общ размер на средствата, за които е поето задължение по гаранционни договори — все още валидни или изтекли, с цел да се удовлетворят евентуалните искания за активиране на гаранциите с оглед на загуби, изчислени въз основа на консервативна предварителна оценка на риска, обхващаща множество базисни нови заеми или други рискови инструменти за нови инвестиции в крайни получатели, като вноската на ЕСИФ и националните публични и частни вноски се обособяват.
                                 
                              
                                    3.
                                 
                                 
                                    Общ размер на извършените разходи за управление и/или платените такси за управление по финансовия инструмент, като вноската на ЕСИФ и националните публични и частни вноски се обособяват.
                                 
                              
                                    4.
                                 
                                 
                                    Актуална информация за прилагането на инвестиционната стратегия или равностойна документация, както е определено в споразумението за финансиране.
                                 
                              
                                    5.
                                 
                                 
                                    Анализ на напредъка: размер на средствата, за които е поето задължение по оперативната програма, и на плащанията към финансовите посредници.
                                 
                              
                                    6.
                                 
                                 
                                    Мониторинг и последващи действия в резултат на мониторинга.
                                 
                              
                                    7.
                                 
                                 
                                    Лихви и други печалби, които могат да бъдат отнесени към подкрепата от ЕСИФ, изплатена на финансови инструменти, както е посочено в член 43 от Регламент (ЕС) № 1303/2013.
                                 
                              
                                    8.
                                 
                                 
                                    Възстановени на финансовите инструменти ресурси от инвестиции или от освобождаването на ресурси, за които е поето задължение по гаранционни договори, в т.ч. възстановявания на капитал, капиталови печалби и други форми на приходи като лихви, гаранционни такси, дивиденти, капиталова печалба или друга възвращаемост от инвестиции, които могат да бъдат отнесени към подкрепата от ЕСИФ — както е предвидено в член 44 от Регламент (ЕС) № 1303/2013.
                                 
                              
                  Приложение: изброяване на трансакциите към крайните получатели на подкрепа от финансовия инструмент, сумата от които следва да съответства на сумите, посочени в точки 1 и 2 по-горе, и подробна разбивка по финансов инструмент на сумите, посочени в точка 3 по-горе.
         
      
      
         
            ПРИЛОЖЕНИЕ II
            
               Образец за годишния одитен доклад
            
            1.   ВЪВЕДЕНИЕ
            1.1   Идентификация на външното одиторско дружество, което участва в изготвянето на доклада.
            1.2   Отчетен период (например от 1 юли година N-1 до 30 юни N)
            1.3   Идентификация на финансовите инструменти/мандатите и оперативните програми или програми за развитие на селските райони, обхванати от одиторския доклад. Идентификация на споразумението за финансиране, за което се отнася докладът за финансиране (оттук нататък наричано „Споразумението за финансиране“).
            2.   ОДИТ НА СИСТЕМИТЕ ЗА ВЪТРЕШЕН КОНТРОЛ, ПРИЛАГАНИ ОТ ЕИБ/ЕИФ ИЛИ ДРУГИ МЕЖДУНАРОДНИ ФИНАНСОВИ ИНСТИТУЦИИ
            Резултатите от външния одит на системата за вътрешен контрол на ЕИБ или на друга международна финансова институция, в които някоя от държавите членки е акционер, за оценка на организацията и ефективността на тази система за вътрешен контрол; този външен одит обхваща най-малко следните елементи:
            
                        2.1.
                     
                     
                        Процеса за приемане на мандата.
                     
                  
                        2.2.
                     
                     
                        Процеса за оценка и подбор на финансовите посредници: формални критерии и оценка на качеството.
                     
                  
                        2.3.
                     
                     
                        Процеса за одобряване на трансакциите с финансовите посредници и за подписване на съответните споразумения за финансиране.
                     
                  
                        2.4.
                     
                     
                        При финансова вноска във финансовите инструменти, създадени на равнището на Съюза, в т.ч. инструментите по Инициативата за МСП, и при комбиниране на ЕСИФ/ЕФСИ съгласно член 39а от Регламент (ЕС) № 1303/2013 — процеса за създаване на инструмента при спазване на разпоредбите на съответните членове (напр. член 39, член 39а от Регламент (ЕС) № 1303/2013).
                     
                  
                        2.5.
                     
                     
                        Процесите за мониторинг на финансовите посредници по отношение на следните аспекти:
                        
                                    2.5.1.
                                 
                                 
                                    докладване от страна на финансовите посредници;
                                 
                              
                                    2.5.2.
                                 
                                 
                                    поддържане на документация;
                                 
                              
                                    2.5.3.
                                 
                                 
                                    плащания към крайните получатели;
                                 
                              
                                    2.5.4.
                                 
                                 
                                    допустимост на подкрепата за крайните получатели;
                                 
                              
                                    2.5.5.
                                 
                                 
                                    такси за управление и разходи, начислявани от финансовите посредници;
                                 
                              
                                    2.5.6.
                                 
                                 
                                    изисквания за видимост;
                                 
                              
                                    2.5.7.
                                 
                                 
                                    изпълняване от финансовите посредници на изискванията за държавната помощ, а в случая с ЕЗФРСР (частично изключен от прилагането на нормите за държавната помощ) – изпълняване на специфичните за фонда изисквания, в т.ч., когато е приложимо, на нормите за кумулирането на помощта;
                                 
                              
                                    2.5.8.
                                 
                                 
                                    диференцирано третиране на инвеститорите, когато е приложимо;
                                 
                              
                                    2.5.9.
                                 
                                 
                                    спазване на данъчните изисквания на член 38 от Регламент (ЕС) № 1303/2013, както е актуализиран с Регламент (ЕС) 2018/1046;
                                 
                              
                  
                        2.6.
                     
                     
                        Системите за обработка на плащанията, получени от управляващия орган.
                     
                  
                        2.7.
                     
                     
                        Системите за изчисляване и изплащане на сумите, свързани с разходите и таксите за управление.
                     
                  
                        2.8.
                     
                     
                        Системите за обработка на плащанията към финансовите посредници.
                     
                  
                        2.9.
                     
                     
                        Системите за обработка на лихвите и другите печалби, генерирани от инвестираната във финансови инструменти подкрепа от европейските структурни и инвестиционни фондове.
                     
                  Във връзка с точки 2.1—2.4 по-горе, след представянето на първия годишен одитен доклад: подаваната информация е само за актуализациите или промените във въведените процедури или механизми и за тяхната оценка с оглед на следващите годишни доклади.
            Във връзка с точки 2.5—2.9 по-горе: резултатите от проверките в рамките на одита, които обхващат съответните вътрешни системи и процеси.
            
                        2.10.
                     
                     
                        При приключването, освен посочените елементи в точки 2.1—2.9 по-горе последният годишен одиторски доклад обхваща:
                        
                                    2.10.1.
                                 
                                 
                                    Прибягване до диференцирано третиране на инвеститорите.
                                 
                              
                                    2.10.2.
                                 
                                 
                                    Постигнат спрямо договорен коефициент на мултиплициране в гаранционните споразумения за предоставяне на гаранции за финансовите инструменти.
                                 
                              
                                    2.10.3.
                                 
                                 
                                    Размер на субсидиите с капитализирана лихва или субсидиите за гаранционни такси по член 42, параграф 1, буква в) от Регламент (ЕС) № 1303/2013.
                                 
                              
                                    2.10.4.
                                 
                                 
                                    Размер на капитализираните разходи и такси за управление по член 42, параграф 2 от Регламент (ЕС) № 1303/2013.
                                 
                              
                                    2.10.5.
                                 
                                 
                                    Размер на платените по програмата средства в гаранционна блокирана сметка по член 42, параграф 3 от Регламент (ЕС) № 1303/2013.
                                 
                              
                                    2.10.6.
                                 
                                 
                                    Използване на лихвите и другите печалби, относими към подкрепата от европейските структурни и инвестиционни фондове, изплатена на финансови инструменти — както е предвидено в член 43 от Регламент (ЕС) № 1303/2013.
                                 
                              
                                    2.10.7.
                                 
                                 
                                    Използване на възстановените на финансови инструменти ресурси, които могат да бъдат отнесени към подкрепата от европейските структурни и инвестиционни фондове, до края на периода на допустимост и въведени механизми за използването на тези ресурси след края на периода на допустимост — както е предвидено в членове 44 и 45 от Регламент (ЕС) № 1303/2013.
                                 
                              
                  3.   ЗАКЛЮЧЕНИЯ ОТ ОДИТИТЕ
            3.1   Заключение дали външното одиторско дружество може да увери в достатъчна степен, че въз основа на елементите, посочени в раздел 2, системата за вътрешен контрол, въведена в съответствие с приложимите правила от ЕИБ или друга международна финансова институция, в които някоя от държавите членки е акционер, е действаща и ефективна.
            3.2   Констатации и препоръки в резултат на проведения одит
            При попълването на точки 3.1 и 3.2 се взимат предвид резултатите от посочения в раздел 2 одит, а когато е приложимо — резултатите от други проведени на национално или съюзно равнище одити на същия орган, използващ финансови инструменти, или във връзка със същия мандат за тези финансови инструменти.